google/wiki40b huggingface dataset:
Christiania Film Co

Christiania Film Co. A/S, grunnlagt 1916, var det første spillefilmproduksjonsselskap i Norge. Selskapet ble grunnlagt av forfatteren Peter Lykke-Seest, som blant annet hadde arbeidet som manusforfatter for den store svenske stumfilmregissøren Victor Sjøstrøm i Sverige. Ifølge Sigurd Evensmos "Det store tivoli" hadde firmaet en aksjekapital på 170 000 kr i 1916, mens Leslie Wood skriver i "Eventyret om filmen" (1937) at startkapitalen var 250 000 kr.
Christiania Film Co. A/S bygde sitt atelier på anlegget til det da nedlagte "Fredriksborg tivoli" ved Langvikbukten på Bygdøy. Ottar Gladtvet beskriver atelieret i sin selvbiografi: "Teatersalen var lagt slik i terrenget at taket var en stor terrasse med friluftscene. Rundt terrassen var det satt opp ca to meter høye glassvegger for å hindre trekk. Disse glassveggene ble tatt ned og benyttet til å bygge det første norske filmatelier med."
Selskapet hadde til å begynne med ikke sitt eget laboratorium og sendte filmene til Sverige for fremkalling. Til slutt skaffet det seg et laboratorium i et kjellerlokale i en nyoppført gård på Sagene. Laboratoriesjefen 1917-18 het Carl-Axel Söderström.
Det var 8-10 ansatte i selskapet, foruten Peter Lykke-Seest selv, blant annet snekkermester Lønvik, kunstmaleren Th. Fosnes, rekvisitøren Peter Reimers Gill og Ottar Gladtvet og Carl Wieghorst som filmfotografer.
Selskapet brukte mange amatører som skuespillere, men av de som fikk ansettelse var den profesjonelle skuespilleren, Robert Sperati. Han var også regiassistent.
Christiania Film Co. A/S var Norges forsøk på å bygge et filmstudio på linje med Sverige og Danmark, som i stumfilmtiden var filmstormakter. I 1920 måtte imidlertid Peter Lykke-Seest gi opp, og selskapet ble oppløst.
Institutt for biomedisin

Institutt for biomedisin (IBM) ved Universitetet i Bergen ble etablert som institutt i 2004 i forbindelse med sammenslåingen av de tre prekliniske institutter; Institutt for anatomi og cellebiologi, Institutt for biokjemi og molekylærbiologi og Fysiologisk institutt.
Instituttet er et av fem institutt ved Det medisinske fakultet, og med sine vel 200 ansatte et av de største instituttene ved Universitetet i Bergen. Omkring 44 personer er ansatt i faste vitenskapelige stillinger (professorer og førsteamanuenser) i tillegg er ca 60 ph.d.-kandidater og 25 post docs (tall fra 2010) tilknyttet instituttet.
Instituttet er lokalisert i et nytt og velutrustet forskningsbygg, Bygg for Biologiske Basalfag (BBB), like ved Haukeland universitetssykehus.
Institutt for biomedisin (IBM) utgjør et av landets største biomedisinske fagmiljø og av ikke ubetydelig størrelse i internasjonal sammenheng. Instituttets forskning er innen basal og translasjonell biomedisinsk forskning med relevans for basale biologiske problemstillinger, en rekke sykdomstilstander og biomedisinsk innovasjon.
Stikkord for forskningsvirksomheten er: biomedisin, translasjonell forskning, kreft, nevrobiologi, fysiologi, cellebiologi, molekylærbiologi, sirkulasjon, signalomforming, proteomikk, elektronisk bildebehandling, MRI og nanovitenskap. 
Instituttet bidrar i undervisning av leger, tannleger, tannpleiere, farmasøyter og ernæringsstudenter, og for masterstudenter i human fysiologi, medisinsk cellebiologi, bildebehandling (Biomedical Image Sciences) og nanovitenskap.
Johann Nepomuk Hummel

Bakgrunn

Johann Nepomuk Hummels far, Josef Hummel, var direktør ved den «keiserlige skolen for militær musikk» i Wartberg. I 1786 flyttet han med familien til Wien der han ble  kapellmester ved Emanuel Schikaneders Theater auf der Wieden.
Wolfgang Amadeus Mozart ble imponert over sju år gamle Johanns evner, og tilbød ham musikkundervisning. Hummel var elev av Mozart i to år, og gjorde sin første konsertopptreden i en alder av ni. Ledsaget av faren foretok han konsertreiser så langt som til Danmark og England. Etter returen til Wien tok han komposisjonsundervisning hos Johann Georg Albrechtsberger og hos Antonio Salieri, rikets hoffkomponist og hoffkapellmester.

Musiker

Han turnerte i Europa før han ble instruert av Muzio Clementi i London, hvor han ble i fire år før han returnerte til Wien. Han fikk da undervisning av Johann Georg Albrechtsberger, Joseph Haydn og Antonio Salieri.
I 1804 ble han kapellmester for prins Esterházy, foran Haydn. Denne posten beholdt han i sju år før han ble dimittert fra tjenesten. Før dette hadde han turnert i Russland og Europa, og giftet seg med operasangerinnen Elisabeth Röckel. Han ble senere kapellmester i Stuttgart og Weimar.
I tiden i Tyskland publiserte Hummel verket Et komplett teoretisk og praktisk instruksjonskurs om kunsten å spille pianoforte. Denne populære metoden innledet en ny stil.
Moderne pianomusikk har blitt påvirket av Hummel gjennom hans instruksjon av Carl Czerny som senere underviste Franz Liszt. Hummels innflytelse kan også spores i de tidligere verker av Frédéric Chopin og Robert Schumann.
Angolas herrelandslag i fotball

Historie

Angola, ofte kalt Palancas Negras som betyr de svarte impalaene, spilte sin første landskamp 1. juni 1977, mot Cuba. Det endte med 1–0-seier. 
Landslaget deltok i fotball-VM 2006, og dette var første gang de kvalifiserte seg til et VM-sluttspill. Den 11. juni 2006 spilte de sin første kamp i et VM-sluttspill. Kampen var mot Portugal, og Angola tapte kampen 1-0.
Lagets trener er Luis Oliveira Goncalves, og den mest kjente spilleren er spissen Pedro Mantorras, som spiller for portugisiske Benfica.
William av Ockham

Liv og virke

William av Ockham ble trolig født i landsbyen Ockham i Surrey rundt år 1285. Det har også vært hevdet at han ble født i landsbyen med samme navn i Yorkshire. Han studerte trolig teologi ved Universitetet i Oxford i årene 1309–1321, men tok aldri magistergraden. På grunn av dette fikk han tilnavnet venerabilis inceptor, «verdig begynner». En inceptor var en student som formelt ble forfremmet til lærerstanden av universitetsledelsen. Han ble også kjent som doctor invincibilis, «uslåelig lærer».
William av Ockhams verker fra denne perioden ble kontroversielle. Han var blant de som kommenterte standardverket Sententiæ av Petrus Lombardus, og i 1324 ble Ockhams verker fordømt som kjetterske av en bispesynode. Med dette ble han beordret til den pavelige undersøkelseskommisjonen i Avignon for å forsvare seg. En utbredt oppfatning har vært at Ockham ble holdt i husarrest hos fransiskanere i to år, før han ble endelig dømt for kjetteri i 1326. En annen forklaring er at Ockham ble oppnevnt som professor i filosofi i Avignon, og at de disiplinære problemene ikke oppstod før i 1327. Den teologiske striden dreide seg særlig om synet på apostolisk fattigdom, hvilket bragte ham i konflikt med pave Johannes XXII. I motsetning til foregående paver, angrep Johannes XXII denne doktrinen, noe Ockham mente var kjettersk.
I frykt for fengsling og muligens henrettelse flyktet William av Ockham, Michele av Cesena, Marsilius av Padova og andre sympatisører fra Avignon den 26. mai 1328, og søkte beskyttelse hos keiser Ludvig IV av Det tysk-romerske rike i München. Keiseren var selv ekskommunisert av paven, og hadde innsatt en fransiskansk motpave, Nikolas V. Den 6. juni 1328 ble Ockham ekskommunisert for å ha forlatt Avignon uten tillatelse.
Ockham ble værende i München frem til sin død, og skrev en rekke avhandlinger som støttet Ludvig i hans kritikk av pavestolen i Avignon. Etter at Michele av Cesena døde i 1342, ble Ockham leder for den lille gruppen av fransiskanske dissidenter som levde i eksil hos keiseren. Ockham døde den 10. april 1347, like før svartedauden brøt ut. Han ble offisielt rehabilitert av pave Innocens VI i 1359.
Nødtestament

Eksempel på nødsituasjon

En kvinne går skitur på fjellet og det blåser opp til storm. Hun ser ingen annen utvei enn å legge seg ned i snøen og prøve å holde seg i live. Når hun har ligget i noen dager, forstår hun at hun ikke lenger har mulighet til å overleve, og skriver derfor ned hvem som skal arve hennes jordiske gods etter henne. Hun dør senere, og blir funnet noen dager etter.
Soroud-e melli

Soroud-e melli (dari: «Nasjonalsangen») er nasjonalsangen til Afghanistan. Den ble innført i 1978 etter avskaffelsen av monarkiet til 1989 da det kommunistiske regimet falt. Taliban la ned forbud mot den, i likhet med all annen musikk. Den ble gjeninnført i 2002 etter Talibans fall.
Den ble skrevet av Suleiman Laeq og komponert av Ustad Salim Sarmast. Nasjonalsangens språk har ført til diskusjon og uenighet. Særlig det dari-språklige flertallet i befolkningen føler seg ikke representert og er fremmedgjorte.

Norsk oversettelse

Så lenge himmelen og jorden fins,

så lenge verden består,

så lenge det fins liv i verden,

så lenge en enkelt afghaner puster,

vil dette Afghanistan bestå.

Den afghanske nasjonen vil leve lenge.

Republikken vil leve lenge. 

For alltid består vår nasjonale enhet.

For alltid består den afghanske nasjon og republikken.

For alltid består den afghanske nasjonen, republikken og den nasjonale enhet – nasjonale enhet.
Prince of Wales-Hyder Census Area

Prince of Wales-Hyder Census Area er et folketellingsområde i den amerikanske delstaten Alaska. Det ble etablert i 2008, etter en deling av det tidligere Prince of Wales-Outer Ketchikan Census Area.
Området ligger i den sørøstlige delen av delstaten, og omfatter øyene vest for Clarencestredet, med Prince of Wales som den største, øya Annette og en eksklave rundt byen Hyder på fastlandet ved grensa mot Canada.
Den vestlige delen av øya Kupreanof, øyene Kuiu og Coronation og byen Port Alexander på øya Baranof ble overført til Prince of Wales-Hyder i 2013, da den vestlige delen av folketellingsområdet Petersburg forble uorganisert etter opprettelsen av bykommunen Petersburg.
Prince of Wales-Hyder Census Area har 5 786 innbyggere (2013). Det totale arealet er 19 900 kvadratkilometer, hvorav 9 700 km² er vann og 10 160 km² er land.
Leeds Beckett University

Rangeringer

Leeds Beckett University ble rangert som nummer 114 av 126 britiske universiteter på Complete University Guides liste for 2016 og som nummer 116 av 119 britiske universiteter på The Guardians 2016-liste.
Leeds Beckett University var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
IPO-festivalen

IPO-festivalen – International Pop Overthrow – er en musikkfestival for pop-band. Den arrangeres på ulike steder i verden. IPO-festivalen har som mål at de deltakende band skal ha en flott festival og ha mulighet til å knytte kontakter med band fra andre steder i verden. Festivalen holdes på steder som har hatt betydning for popmusikken og arrangeres flere ganger hvert år.
Exo

2011-2013

Exo hadde sin offisielle debut den 8. april 2012 da de utga singelen «Mama». Singelen var en moderat suksess; Exo-Ms versjon toppet musikklistene i Kina etter kun én dags utgivelse, og musikkvideoen til Exo-K nådde nummer sju på YouTubes globale liste. Gruppens to album, debut-EP Mama og XOXO fra 2013 var betydelige kommersielle suksesser som solgte 1,5 millioner enheter verden over. Med XOXO ble Exo det yngste boybandet som vant Mnets asiatiske musikkpris «Årets album», og ble det raskest selgende K-pop-artister på tolv år. Singler som ble tatt fra XOXO, «Wolf» og «Growl» ble K-pop-hitter, noe som førte til førsteplasser i musikkshow i alle av de tre største radiostasjoner i Korea. Det samme året ga gruppen ut et vinteralbum, «Miracles in December».

2014-nå

I 2014 slapp Exo minialbumet «Overdose», som ble det bestselgene albumet i Sør-Korea det året, og totalt sett ble Exo den bestselgene gruppen i 2014. Medlemmene Kris og Luhan saksøkte S.M Entertainment og forlot gruppen.
Det andre studioalbumet, «Exodus», ble lagt ut for salg mars 2015 i både en koreansk versjon og en kinesisk. Albumet vant en rekke priser for beste album. I april forlot Tao gruppen grunnet helseårsaker og ble ikke med på den nye versjonen (repackable) av «Exodus» som ble sluppet i juni. Sangene «Call Me Baby» og «Love Me Right» ble sluppet med hver sin musikkvideo. I desember ga gruppen sitt andre vinter/jule album, «Sing For You», med tilhørende musikkvideo for «Sing For You». Etter «Exodus» har gruppen jobbet med individuelle aktiviteter og turneer i Asia, og Amerika.
I juni 2016 ga Exo ut sitt tredje studioalbum, «EX'ACT», med singlene «Monster» og «Lucky One». Albumet ble sluppet ut med en koreansk og en kinesisk versjon. Albumet ble godt tatt i mot, og har vunnet en rekke musikkshow priser i Sør-Korea. Gruppen slapp også en ny versjon av albumet (repackable) i august.
Etter en periode med en ny Exo undergruppe rykter, delte SM Ent. nyheten om at undergruppen EXO-CBX skulle ha sin debut. Gruppen debuterte med et minialbum, med en musikkvideo for «Hey Mama»31. oktober. Medlemmene i gruppen er Chen, Baekhyun og Xiumin.  
Exo slapp sitt andre vinteralbum 19. desember 2016, med singelen «For Life».
EM for brassband 1996

EM for brassband 1996, det 19. europamesterskapet for brassband ble arrangert 4. mai 1996 i Grieghallen, Bergen.

Musikk

Pliktnummer i konkurransen var Seid av Torstein Aagaard-Nilsen. Både Yorkshire Building Society Band og regjerende mester  Black Dyke Mills fremførte Revelation av Philip Wilby i sin selvvalgte avdeling. Manger Musikklag spilte Harmony Music av Philip Sparke.
Friidrett under Sommer-OL 1908 – 3 miles lag menn

Forsøksheat

To forsøksheat der de to beste lagene gikk videre til finalen.
Zhu Da

Zhu Da (kinesisk: 朱耷; pinyin: Zhū Dā, Wade-Giles: Chu Ta; født i 1626 i Nanchang i provinsen Jiangxi i Kina, død i 1705) var en kinesisk kunstner av shuimohua og en kalligraf. Han var av edel slekt, med prinsen Zhu Quan av Ming-dynastiet som forfader. I Kina er Zhu Da mer kjent som Bada Shanren (八大山人, Bādà Shānrén), et religiøst navn han tok sent i livet.
Han begynte å male og skrive poesi i tidlig alder. I 1644, etter at  Mingkeiseren begikk selvmord og en opprørshær angrep Beijing, søkte han tryggheten i et buddhisttempel og ble munk. Som en lojal tjener av Ming var han dypt sorgfull og nektet å samtale med noen. Han bare lo eller gråt (som inskripsjoner i hans malerier viste). Han var en ledende maler under Qing-dynastiet.
Hans malerier har karakteristisk skarpe penseldrag som anses bero på måten han holdt penselen sidelengs. 
På 1930-tallet produserte den kinesiske kunstneren Zhang Daqi flere forfalskninger av Zhu Das kunstverk. Men disse kan enkelt avsløres av et trenet øye ettersom kopienes penseldrag var mykere og rundere.
Kvåsefjorden

Kvåsefjorden er en 8 km lang fjord som danner den ytre fylkesgrensen mellom Aust-Agder og Vest-Agder. Den danner også deler av grensen mellom kommunene Lillesand og Kristiansand. Fjorden har innløp fra Skagerrak ved Meholmen og går hovedsakelig nordover og inn i landet.
Ytterst på østsiden ligger Ytre og Indre Ulvøya og Ulvøysund, som blir regnet som det vestlige startpunktet for Blindleia, som er den indre skipsleia langs kysten av Lillesand. Mellom Indre Ulvøya og fastlandet ligger Indresund. Litt lenger nord ligger den kilometer lange bukten Hæstaddybningen.
Ytterst på vestsiden av Kvåsefjorden ligger Torsøya, og der går Stanggapet videre vestover til Randøysund. Litt lenger nord ligger Kvarnesfjorden, den eneste sidefjorden til Kvåsefjorden med en lengde på 2,5 km. Den er veldig smal på det smaleste, bare cirka 5 meter og blir krysset av fylkesvei 3.
Vest for Hæstaddybningen smalner fjorden inn til cirka 200–250 meter, og her ligger Malløya midt i leia. Etter cirka en kilometer blir fjorden bredere igjen, og her i den indre delen av fjorden ligger det tre større holmer: Lamholmen, Saltholmen (den største med en lengde på 300 meter) og Eidjordsholmen.
Det har vært snakk om å bygge en kanal fra bunnen av Kvåsefjorden og gjennom et 300 meter langt eid til bunnen av Årneskilen i Isefjærfjorden. Dette vil forlenge Blindleia og skjerme båtfolket fra overfarten over den til tider værharde Kvåsefjorden.
Per-Mathias Høgmo

Biografi

Som spiller har Høgmo cup-gull med Tromsø IL etter seieren over Lillestrøm i 1986. Han spilte én landskamp for Norge. 
I perioden 1997-2000 ledet han det norske kvinnelandslaget i fotball. Hans høydepunkt som landslagssjef kom i 2000, da han ledet Norge til OL-gull, etter at USA ble slått i finalen.  
Han ble ansatt som hovedtrener for Rosenborg Ballklub i august 2005, med kontrakt frem til 1. januar 2008, men trakk seg fra jobben allerede 31. oktober 2006 med bakgrunn i at han ville «gjøre noe annet». Dette kom i en tid hvor Høgmo ikke hadde trent klubben i en periode, etter at han sommeren 2006 ble sykmeldt. Han hadde derfor permisjon fra jobben da Rosenborg sikret seriemesterskapet høsten 2006. 
Før han overtok Rosenborg jobbet Høgmo som ekspertkommentator i NRKs fotballmagasin «4-4-2». 
Høgmo var ansatt som toppfotballsjef i Norges Fotballforbund mellom desember 2006 og desember 2008. 
I januar 2009 overtok han Tromsø IL. Han skrev under en 2-årskontrakt og tok dermed fatt som trener for klubben for tredje gang i karrieren. Høgmo varslet sommeren 2012 at han kom til å slutte etter sesongslutt. 
Han startet i 2010 arbeidet med en doktorgrad i prestasjonskultur ved Universitetet i Tromsø. Den var planlagt ferdigstilt i 2016. Han gikk inn i 2013 som fulltidsstudent. 15. mai 2013 offentliggjorde Høgmo at han tok over som trener for svenske Djurgården.
27. september 2013 ble Høgmo ansatt som ny landslagssjef for Norges herrelandslag i fotball.  
11. oktober 2013 debuterte Høgmo som landslagssjef i 3-0-tapet borte mot Slovenia i kvalifiseringen til VM i Brasil 2014. Etter 10 seire, 7 uavgjorte og 18 tap, sluttet han som landslagstrener i november 2016.
1. desember 2017 ble han ansatt som ny hovedtrener for Fredrikstad Fotballklubb.
Columbia Center

Columbia Center, (tidligere Bank of America Tower og Columbia Seafirst Center) er den høyeste bygningen i Seattle, USA. 
Med 295 meter høyde var den ved innvielsen i 1985, Amerikas høyeste bygning vest for elven Mississippi. Den er nå den fjerde høyeste, og den fjortende høyeste skyskraperen i hele USA. Den består av 76 kontoretasjer over marken og syv kjelleretasjer med ulike funksjoner.
Skyskraperen hette opprinnelig Columbia Center. Da Seafirst Bank overtok bygningen ble navnet endret til Columbia Seafirst Center, og da Seafirst ble helt integrert i Bank of America fikk den tilnavnet BOAT (Bank of America Tower). I november 2005 fikk bygningen tilbake sitt opprinnelige navn.
Den 16. juni 2004 rapporterte 11/9-kommissjonen at den første planen for terrorangrepet 11. september 2001 var at ti fly skulle kapres og styres inn mot mål, blant annet i «De høyeste bygningene i statene California og Washington», det vil si henholdsvis U.S. Bank Tower og Columbia Center.
Geilo24

Løypeprofil

Løypa i Geilo24 består av en runde rundt Ustedalsfjorden på ca. 13 km, i lett til delvis kupert terreng. Start- og vekslingsområdet ligger ved alpinanlegget i Geilolia, og derfra går løypa et stykke syd og østover, før man kommer til Ustedalsfjorden og følger denne rundt, mot solretningen. Stort sett følger løypa grusveier.

Lagstafett

I lagstafetten stiller man lag på fire personer, som bytter på å kjøre etappene. Lagene bestemmer selv hvor ofte man ønsker å veksle, og en rytter kan f eks kjøre to eller flere runder før han eller hun sender neste rytter ut. Det eneste kravet til lagstafetten er at alle på laget må ha kjørt minimum fire runder hver. Det laget som samlet har kjørt flest runder i løypa vinner.
Lagstafettene er igjen delt inn i en dame-, herre- og mixedklasse. Det er også mulig å melde seg på i en egen ungdoms- og tandemklasse, men det har foreløpig vært for liten oppslutning rundt disse til at det er blitt avholdt konkurranser i disse klassene.

Individuelt ritt

I det individuelle rittet konkurrerer enkeltryttere mot hverandre med det mål å kjøre flest runder rundt Ustedalsvannet i løpet av 24 timer.
Det individuelle rittet er delt inn i en dameklasse og en herreklasse.
1710-årene

-- 1710 -- 1711 -- 1712 -- 1713 -- 1714 -- 1715 -- 1716 -- 1717 -- 1718 -- 1719
Tiårsoversikt
Gullkareten

Om produksjonen

Filmen ble tatt opp samtidig i tre forskjellige språkversjoner, italiensk, fransk og engelsk. Renoir foretrakk selv den engelskspråklige.
Yichuan (Yan'an)

Yichuan (kinesisk: 宜川县; pinyin:  Yíchuān Xiàn) er et fylke i provinsen Shaanxi i Folkerepublikken Kina. Det ligger i byprefekturet Yan'an.
Folkemengden var på 114 796 innbyggere i 1999.
Francesco Casagrande

Biografi

I Giro d'Italia i 2000 ledet han deler av rittet, men måtte til slutt ta til takke med andreplass bak landsmannen Stefano Garzelli, han vant imidlertid klatretrøya.
Som ekspert på en-dags-ritt, vant han i 1998 og 1999 Clásica de San Sebastián, samt 2000 utgaven av  La Flèche Wallonne og Subida a Urkiola. I VM i landeveissykling 1999 tok han fjerdeplassen, bak Óscar Freire (gull), Markus Zberg (sølv) og Jean-Cyril Robin (bronse). I 1998 testet han positivt på testosteron, fikk sparken i Cofidis, og ble utestengt i ni måneder.
I 1996 vant han Tirreno-Adriatico og Baskerland rundt — begge en-ukes-ritt. 
Han har 52 seirer i karrieren.
Halmtorvet

Halmtorvet i København var et torv i København like utenfor Vesterport. Den 1. januar 1888 ble det gamle halmtorv stengt, og salg av høy og halm ble flyttet til plassen foran den Brune Kødby som overtok navnet. Ved den Hvide Kødby skifter gaten navn til Sønder Boulevard.
På torvet var det hver onsdag og lørdag handel med høy og halm, som i enkelte perioder kunne være flere hundre vognlass som ble solgt til byens kveg- og hestestaller.
Halmtorvet ble som en del av den urbane fornyelse fullstendig renovert i 1999.
Paraprotaetia

Beskrivelse

Middelsstore, ganske kraftige, gjerne matt grønnlige gullbasser. Oversiden kan ha gulhvite flekker.

Utbredelse

Slekten er utbredt på øyer i Sørøst-Asia (Borneo, Sumatra og Palawan).